Биха мъж и го накараха да яде жива риба (видео)

Даниел Дереков от Плевен е зверски пребит и унижаван, докато ловял риба с приятели в блатото на село Каменец.



Общински съветник от ДПС е обвинен за побоя. До агресията се стигнало, защото общинският съветник решил, че Даниел лови риба в частния му язовир, разказа Нова тв.

Пред камерата им Дереков разказа, че бил принуждаван да яде сурови от двете хваната в язовира рибки. Обвинението на Методий Петков е за средна телесна повреда по хулигански подбуди.

Петков е избран за съветник на изборите миналата година - човек с богато криминално минало, задържан за побой и рекет, но досега не е осъждан за нищо, установила медията. От ДПС смятат, че става въпрос за битов инцидент.

„Няма политическа задача, която да е изпълнявал, да набие някой”, заяви пред Нова депутатът Митхат Метин.